譚俊彥公路爆胎險象環生 臨危不亂教仔女自救
2024年04月02日 00:01
東網電視
更多新聞短片
視帝譚俊彥(Shaun)日前偕太太及一對子女到馬來西亞出席親子活動,與450名小朋友及家長一同參與家庭步行,忙於拍攝無綫新劇《麻雀樂團》的他,特別向劇組請假數天搵真銀,順道親子出遊,共聚天倫!不過於出發到檳城途中,其座駕不幸爆胎,由於當時是傍晚,天色已很昏暗,公路旁邊亦不時有大型貨車高速駛過,險象環生。Shaun見狀即火速把家人安置到安全地方等待救援,同時亦趁機教導子女處理危機,他接受東網訪問時表示:「小朋友仲細,未識呢啲突發情況,所以我喺實地取材教學,等佢哋早啲認識危機處理。(小朋友有冇好驚?)又冇,因為有我同太太睇住,反而太太仲安慰我,話我之後每套劇都要爆收視,所以依家率先爆一爆胎,旺一旺佢先。」
人肉速遞上深圳
而Shuan與家人於小意外後收拾心情,在檳城的旅遊景點四周打卡拍照,為旅程留下快樂回憶,談到近日復活節假期,他透露太太趁子女正享受學校假期,攜同他們北上深圳旅遊,他苦笑謂:「又係得番我一個,所以我收工都會人肉速遞會合佢哋,估唔到之前拍劇喺深圳逗留咗一段時間,依家唔係去開工都要去深圳。」